ในซอยลาซาล จะมีร้านอาหารอยู่หลายร้านเลย วันก่อนนิวคุงขับรถเล่นๆเข้าไปหาอะไรกินราวๆ 2 ทุ่ม ก็เห็นร้านสเต็กลุงหนวด ที่มีคนกินกันเยอะ เลยตัดสินใจแวะกินซะเลย
โดยร้านสเต็กลุงหนวด สาขาลาซาลนี้จะตั้งอยู่ใกล้กับปากซอย 36 หน้าร้านอยู่ติดกับถนน หาร้านได้ไม่ยากครับ 
บรรยากาศร้านจะเป็นแบบเปิด และแต่ละโต๊ะจะมีร่มเล็กๆ อยู่ด้วย มองแล้วได้สีสันม่วงกับขาวตัดกันได้เพลินๆ

เมนูของกินของร้านก็จะเน้นไปที่เมนู สเต็ก พาสต้า และของทานเล่น เป็นหลัก
ราคาสเต็กต่อจานนั้นจะเริ่มต้นที่ 40 บาท เป็นต้นไป

วันนี้นิวคุงได้สั่งกินสเต็กหมู ครับ
ได้มาแบบปริมาณกลางๆ ลองกินดูแล้ว เนื้อหมูย่างออกมาได้สุกทั่วทั้งชิ้น เป็นเนื้อส่วนที่มีมันติดอยู่ขอบๆบ้าง กินแล้วได้รสหวานมันออกเลี่ยนๆไปหน่อย
ตัวเนื้อมีรสนุ่มหวานดี กินกับซอสพริกถึงจะอร่อยเข้ากัน ไม่งั้นเลี่ยนมากๆเลย
ตัวเฟรนฟราย์ก็ทอดมาได้กรอบอร่อยดี กินได้เพลินๆ
ส่วนน้ำที่นี่ขายเป็นน้ำสมุนไพรต่างๆ ไม่มีเอสในวันที่ไป เลยสั่งน้ำลำไยกิน รสหวานอร่อยสดชื่นดีครับ

สรุปโดยรวม (เต็ม 10)
ให้ 7 คะแนน สเต็กรสจะออกธรรมดาๆไปหน่อย อร่อยแบบที่ไม่ติดใจอะไรมากครับ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  26 / 9 / 57
